הוועדה המיוחדת לפניות הציבור, כנסת 17, פרוטוקול מספר 125, 2008-09-24 13:30

סופה לנדבר: רבותיי, אנחנו נתחיל את הישיבה.

סופה לנדבר: אני חשבתי שאנחנו כבר גמרנו את הסיפור של הספרייה אבל מתברר שלא.

סופה לנדבר: קובי תתחיל לקדם לנו דברים שאנחנו נבין, מורחים אותנו, לא מורחים אותנו.

סופה לנדבר: מה קורה?

קובי סדן: לא.

קובי סדן: זה חד וחלק ברור.

קובי סדן: אין שום מריחה.

קובי סדן: לצערי הנסיבות היו כאלה שהטיפול בעניין הזה התארך.

קובי סדן: בדיון האחרון שהיה בוועדה עדכנו שהסיפור של השוק קניון ירד, שני החלקים של השוק קניון ירדו, הודענו לכם שאנחנו הולכים על הנכס במרכז כלל.

קובי סדן: עשינו מאמץ עילאי לגמור את ההסכם.

קובי סדן: היה משא ומתן ארוך.

קובי סדן: לא אלאה אתכם בפרטים, בסופו של דבר הגענו למצב שבו החוזה מוכן, עומד לחתימה.

קובי סדן: ממש שנייה לפני שזה נחתם העבירו לנו איזושהי חוות דעת של המהנדס שבעצם אומרת, המהנדס מטעם העירייה כמובן, שבא להיערך לעבודות, שאומרת שהרצפה של המבנה הזה לא עומדת בסטנדרטים הדרושים לספרייה.

קובי סדן: הבניין הזה נבנה כבניין משרדים, לא יכול לשאת את העומסים הנדרשים לספרייה, והפתרון שהציעו המהנדסים זה בעצם לבנות את המדפים בגובה של מטר, מה שכמובן, בגלל שיש הרבה ספרים אז זה גוזל יותר שטח.

קובי סדן: בנסיבות האלה שזה היה הפתרון לא חתמנו על הסכם והודענו שאנחנו לא ניקח את הנכס הזה.

קובי סדן: לא רצינו ליצור מצב שבו העירייה לוקחת את הנכס הזה, אמורה להשתמש בספרייה רק בגובה מדפים של מטר שזה נשמע לי ממש לא רציני.

קובי סדן: בגן ילדים יש ספריות עם גובה גבוה יותר.

דוד רותם: מי המהנדס שנתן את חוות הדעת?

קובי סדן: אין לי את שמו.

דוד רותם: אני אגיד לך.

דוד רותם: זה דבר מדהים.

קובי סדן: לא צריך להאשים אותו.

דוד רותם: אני לא מאשים אף אחד.

דוד רותם: אבל זה דבר מדהים כי אותי לימדו שעומס לא נמדד במקום אלא על פני שטח.

דוד רותם: אז אם אני שם מטר, מטר, מטר, במשך מאה מטר זה אותו משקל ששמתי בנקודה אחת.

דוד רותם: זה דבר אחד.

דוד רותם: שניים, מתי בנו את הבניין שהספרייה נמצאת בו היום?

קובי סדן: אין קשר.

דוד רותם: הרי ששמה הרצפות הן בדיוק- - -

קובי סדן: שם פשוט לא בדקו.

דוד רותם: הבניין לא נפל.

קובי סדן: אז מה אתה מציע?

קובי סדן: שניקח את זה ונשים מדפים.

קובי סדן: לא נעשה את זה.

קובי סדן: אתה מסכים איתי שלא נעשה את זה.

קובי סדן: גם לא הסכמנו לפתרון הזה כי, אני אומר את זה ובלי חס וחלילה לפגוע באף אחד מהאנשים שיפעלו בספרייה, אנחנו לא יכולנו להיות במצב שבו אנחנו סומכים שבמשך 10 שנים או במשך הזמן שאנחנו נמשיך לשכור את הנכס שמישהו שפועל במקום, ואין לי שליטה יומיומית, לא יוסיף מדפים שמה, וחס וחלילה יהיה איזשהו אסון, ואחר כך יתחילו לשאול שאלות למה ולמה.

קובי סדן: העדפנו בנסיבות האלה שזה הפתרון האפשרי.

קובי סדן: המקום לא מיועד לספרייה, זה ברור.

קובי סדן: המהנדס מצא איזשהו פתרון שמאפשר את זה בדוחק.

קובי סדן: לא הסכמנו לזה, לא ראינו את זה כנכון ולכן ביטלנו את זה ולא חתמנו על ההסכם.

דוד רותם: זה היה מתי?

קובי סדן: לפני כשבועיים.

קובי סדן: עם מי דיברתי ועדכנתי?

דוד רותם: אם אתה שואל אותי זה כבר יותר משלושה שבועות כי אתה דיברת איתי כשהייתי בארצות הברית.

קובי סדן: כן.

קובי סדן: אבל אז עדיין לא נחתם.

דוד רותם: אז אמרת לי שזה בגלל העומס.

קובי סדן: זה היה לפני איזה שבועיים שלושה.

דוד רותם: הנה סגן ראש העיר ירושלים.

דוד רותם: אורי בוא.

דוד רותם: אתה תראה פה, יש פה דבר מעניין.

דוד רותם: אתה תראה איך עיריית ירושלים התחילה לתפקד מאז שאתה עברת.

דוד רותם: בוא תראה.

קובי סדן: בכל מקרה, אני כבר אמרתי לסופה, אני באותו יום כשבאתי עם החוזה לגזבר, אמרתי לו, תחתום, והתברר כל העניין הזה, הייתי כל כך מתוסכל ומאוכזב.

קובי סדן: אין לכם מושג.

קובי סדן: כי אחרי שאתה עובד כל כך הרבה, והלחץ, והלחץ גם שלכם שאין ספק גם עושה את שלו, מגיעים לנקודה כזאת שעומדים לחתום על חוזה ומתברר העניין הזה באמת זה היה מפח נפש.

קובי סדן: אבל לא אמרנו שנעשה דבר גרוע רק לפתור את הבעיה שאנחנו נמצאים בה כיום.

קובי סדן: ולכן כמו שאמרתי, לא חתמנו על חוזה וישר חזרנו לסיפור של השוק קניון.

קובי סדן: לשמחתי ביררנו והנכס של בנק דיסקונט קצת יותר מוקדם ממה שהיה צפוי בהתחלה.

דוד רותם: מה זה יותר מוקדם מהצפוי?

דוד רותם: זה היה צפוי להתפנות.

קובי סדן: בנובמבר, אמצע נובמבר.

דוד רותם: זה היה צפוי להתפנות באוגוסט ועם השיפוצים היה אפשר להיכנס לשם בנובמבר.

דוד רותם: רק לא הייתם יכולים כי צריכים לעזוב.

סופה לנדבר: לא.

סופה לנדבר: לא.

קובי סדן: זה החלק הלא טוב שמצאו בו עכברים והוא לא טוב.

קובי סדן: זה היה פנוי גם באוגוסט.

קובי סדן: החלק הטוב של בנק דיסקונט אמרנו שיש לנו 3 חודשים מאוגוסט שזה נובמבר.

קובי סדן: נמסר לי שהם מתארגנים וכנראה בתחילת אוקטובר, אולי החגים מיד הם יפנו את המקום.

קובי סדן: כדי שנהיה במצב שאנחנו לא מפנים את הספרייה למחסן כי כמו שאתם מבינים לא היה פתרון, ראש העיר פנה לבעל הנכס.

קובי סדן: יש בידי מכתב שראש העיר פנה.

סופה לנדבר: הוא פשוט יודע שהוא פנה לפני זה.

סופה לנדבר: גם אנחנו פנינו.

דוד רותם: אתם קיבלתם את המכתב חודשיים קודם.

דוד רותם: אבל לא חשוב.

דוד רותם: בסדר, ראש העיר פנה.

דוד רותם: בסדר.

דוד רותם: ראש העיר לא מתמודד לבחירות.

קובי סדן: אם אתה רוצה להגיד שריככת את זה, זה בסדר.

דוד רותם: אני רוצה להגיד שקיבלתי את הארכה וראש העיר עשה טובה ושלח מכתב.

קובי סדן: אני לא אגיב על זה.

קובי סדן: בסופו של דבר, רק לאחר פניית ראש העיר בכתב קיבלתי הודעה בכתב שההסכם הוארך עד ה-1 לנובמבר.

קובי סדן: הם רק ביקשו שלא תהיינה בקשות לארכות נוספות וגם התחייבות בכתב שהעירייה תפנה במועד.

קובי סדן: את זה עשינו.

קובי סדן: חתמנו והעברנו להם.

קובי סדן: כלומר ב-1 לדצמבר, וגם על זה הוצאתי מכתב אנחנו מתפנים.

קובי סדן: עיריית ירושלים לא תהיה במצב שבו היא מפרה, בטח לא את ההתחייבות האחרונה הזאת, ולא נפנה.

סופה לנדבר: ב-1 לדצמבר?

קובי סדן: ב-1 לדצמבר.

דוד רותם: אני אגיד לך כבר עכשיו, חבל על הזמן.

דוד רותם: אם ב-1 בדצמבר יהיה לך מקום אחר להעביר לשם את הספרייה אז הספרייה תתפנה.

דוד רותם: אם לא עיריית ירושלים יכולה להתפנות מאיפה שהיא רוצה.

דוד רותם: אני מודיע לך, אנחנו חברי כנסת נמנע את הפינוי של הספרייה ואת הוצאתה אם לא יהיה מקום להעביר, כי עיריית ירושלים זה נכון, היא ב-8 לנובמבר או ב-11 לנובמבר מתפנה, אנחנו יודעים.

קובי סדן: הפקידים נשארים, זה בסדר.

דוד רותם: אבל הפקידים לא אכפת להם ולהנהלה לא אכפת.

דוד רותם: אנחנו כבר חצי שנה שומעים סיפור, כל יום מחר פה, מחר שם.

דוד רותם: לא חצי שנה?

קובי סדן: לצערי מה לעשות, העניין לא פשוט.

קובי סדן: וכפי שאתם מבינים כול נכס שטיפלנו בו היתה איתו איזושהי בעיה כזאת או אחרת.

קובי סדן: ודרך אגב, אחרי שהסיפור הזה של שוק הקניון ירד מיד לאחר מכן, יום לאחר מכן כבר נפגשתי עם בעל נכס בתלפיות וגם שם המבנה הזה לא מתאים.

קובי סדן: מה לעשות המבנים שנבנו לא מתאימים.

דוד רותם: בנק דיסקונט לא מתאים?

קובי סדן: כן.

דוד רותם: נבדק?

קובי סדן: ודאי.

קובי סדן: למה?

קובי סדן: כי שוק קניון נבנה לעומסים כאלה.

קובי סדן: יש שמה סופר, יש שמה מחסנים, יש מקררים, אז הרצפה נבנתה אמנם לצורך מסחר, לא לספרייה בדיוק, אבל העומסים שמה מתאימים.

קובי סדן: כול הנכסים האחרים לצערי, משרדים וכאלה אחרים נבנו או נבנים עם תקנים כאלה של רק 250 קילו למטר מרובע עומס וזה פשוט לא מתאים.

קובי סדן: אז אתה שואל אותי למה בנכס הזה, זה לא קרס?

קובי סדן: לא קרס.

קובי סדן: אז מה לעשות.

קובי סדן: אז שם לא בדקו.

קובי סדן: זה נכס ישן וכשנכנסו לשם אף אחד לא בדק.

קובי סדן: עכשיו כשנכנסים לנכס חדש זה לא פסול.

סופה לנדבר: אני דיברתי איתך לפני כמה שבועות.

סופה לנדבר: אתה אמרת שעכשיו לפני שאתה הולך לחתום על חוזה אתה הולך לשלוח לשם מהנדס לפני הכול.

קובי סדן: אז השוק קניון נבדק גם בסיבוב הקודם.

קובי סדן: לצערי, האנשים שבדקו את מרכז כלל לא היו ערים עד הסוף לעניין הזה.

קובי סדן: הם בדקו באופן כללי ואמרו זה בסדר.

קובי סדן: גם בעלי הנכס במידה מסוימת הטעו ואמרו, זה בסדר.

קובי סדן: אני במקביל מתנהל איתם בעניין של החוזה והמשא ומתן.

שלומית אבינח: אז זה עם בנק דיסקונט נחתם או לא נחתם?

קובי סדן: איך נחתם?

קובי סדן: אם נחתם לא היינו יושבים כאן.

רומן גורביץ: אבל הם מוכנים לחתום בבנק דיסקונט?

רומן גורביץ: להם יש מועד פינוי של השטח שלהם?

קובי סדן: אתה רוצה שאני אחזור עוד פעם על מה שאמרתי מקודם?

קובי סדן: חבל.

קובי סדן: אי אפשר.

דוד רותם: יש להם עד ה-15 בנובמבר והם הבטיחו שהם יתפנו.

רומן גורביץ: קובי, ראית מקום שאתה אומר שהוא מתאים?

קובי סדן: בנק דיסקונט.

קובי סדן: יש אישור קלרה?

קובי סדן: אפשר להתקדם.

קובי סדן: מותר לי להיות קצת ציני בכול הסיפור הזה כי זה באמת, אני מבין את החשיבות, אבל זה חרג מכול פרופורציה.

קובי סדן: לצערי כמו שאמרתי, בגלל נסיבות של הנכס של הספרייה, 20 נכסים שבדקנו לא מתאימים.

קובי סדן: השוק קניון במקרה מתאים.

קובי סדן: נבדק בסיבוב הקודם והכול בסדר מבחינה הנדסית.

קובי סדן: כל מה שנשאר עכשיו זה לחזור עם הנהלת השוק קניון לאותה עסקה שבה אנחנו רוכשים את זה ומחר ישיבה אצל גזבר העירייה.

קובי סדן: כול האנשים מתל אביב באים של החברה לסגור את העניין הזה.

קובי סדן: אני אומר לכם, אם לא נסגור בעסקה שבה כנגד ההיטלים, עדכנתי אתכם למה הולכת עסקה מהסוג הזה.

קובי סדן: לא יסתדר אנחנו נשכור את המקום הזה.

קובי סדן: כלומר אם יש רצון טוב מצידם, ואני מניח שכן, הם לא ירצו להשאיר נכס סתם ריק, זה יישכר וזה יהיה בתקופה הקרובה.

קובי סדן: מחר אני אדע תשובה קצת יותר ברורה איפה הדברים עומדים.

הדס קרני: השאלה מאז מועד הפינוי של השוק קניון ועד הכניסה של הספרייה אתם תספיקו לשפץ את המקום בכלל?

הדס קרני: בשבועיים האלה?

הדס קרני: שבועיים.

הדס קרני: אמרת שהם מתפנים עד ה-15 לנובמבר.

קובי סדן: אז אמרתי כשהיינו בסיבוב הקודם ביולי אוגוסט ההערכה היא שבנק דיסקונט יפנו ב-15 לנובמבר.

קובי סדן: אם היינו באוגוסט אז 3 חודשים זה ה-15 בנובמבר.

קובי סדן: ליתר דיוק 14 בנובמבר.

קובי סדן: אם אתם רוצים להיות ממש ממש מדויקים.

קובי סדן: הודיעו לי השבוע שבנק דיסקונט נערך להתפנות כי הנכס שהוא נמצא בו, הנכס העיקרי שבשוק שופץ, נגמר והם עומדים לעזוב.

קובי סדן: וקרוב לוודאי שהם יפנו עד תחילת אוקטובר- 15 לאוקטובר.

קובי סדן: משהו כזה.

קובי סדן: מה שמשאיר לנו בערך חודש וחצי לשפץ.

קובי סדן: אני מאמין ומקווה שעד ה-15 באוקטובר כול ההליכים של ההסכם והעסקה וההסדר הזה ייגמרו.

קובי סדן: ואז ברגע שהכול ייגמר יכנסו לשיפוץ.

קובי סדן: נניח וגמרנו את החוזה ב-15 לאוקטובר והנכס אתה יודע מה, בנק דיסקונט ניצל את האפשרות והוא מפנה רק ב-1 לנובמבר.

קובי סדן: והם מתחילים את השיפוצים ב-2 לנובמבר.

קובי סדן: והנכס יהיה מוכן ב-15 בנובמבר, מה נעשה?

קובי סדן: אז יהיו שבועיים שזה יהיה סגור.

קובי סדן: מה לעשות?

קובי סדן: הרי מה, תבקשו ממני לחפש נכס אחר לשבועיים?

קובי סדן: מה לעשות?

קובי סדן: נעמוד במצב שבו אנחנו לא נפנה לשבועיים.

דוד רותם: יש לך קבלן שיפוצים שזכה במכרז?

קובי סדן: יש לנו קבלן שיפוצים.

קובי סדן: אין בעיה עם השיפוצים.

דוד רותם: דרך מסירת עבודות?

קובי סדן: גם בעניין הזה יש שתי אפשרויות.

קובי סדן: אפשרות אחת שהעירייה עושה ויש קבלנים זמינים ועשו כבר פרוגרמה.

קובי סדן: הרי בזמנו כבר התחילו לתכנן את זה רק אנחנו סטינו מזה כי זה לא התאים.

קובי סדן: כבר נערכים לפרוגרמה ולשיפוצים.

קובי סדן: יש קבלן שברגע שהנכס נמסר מתחיל בשיפוצים.

קובי סדן: התחילו.

קובי סדן: אז הפסיקו.

דוד רותם: הפסיקו.

דוד רותם: אז השאלה מאז שהפסיקו אם התחילו?

קובי סדן: אז אני מכליל את זה שוב.

קובי סדן: התחלנו.

קובי סדן: הפסקנו עם זה ועכשיו נערכים ועושים את התוכניות לשיפוצים.

קובי סדן: אז בוודאי שעוד לא דיברו עם קבלן ואמרו לו כמה זמן זה ייקח.

קובי סדן: הפרוגרמה עוד בהכנה.

קובי סדן: אני מניח עוד שבוע שבועיים.

קובי סדן: איך אפשר לדבר עם קבלן שעוד לא מוכן?

קובי סדן: ואם אני אגיד שבנכס כמעט ולא צריך שיפוצים.

דוד רותם: מה שמטריד פה את כולם זה התשובות.

דוד רותם: אני אגיד לך כבר.

דוד רותם: אתה כבר 3 שבועות יודע שאתה הולך לשוק קניון, לבנק דיסקונט כי אתה אמרת לי את זה כשהייתי בארצות הברית.

דוד רותם: דיברתי איתך מטקסס.

דוד רותם: אמרתי לי, שמה יש בעיה עם עומסים, אנחנו חוזרים לשוק קניון.

דוד רותם: בנק דיסקונט, ידעת.

דוד רותם: מאז שלושת השבועות האלה למה לא הכנתם את הפרוגרמה, גמרתם אותה?

דוד רותם: למה אתם מחכים?

קובי סדן: מי אמר שלא?

דוד רותם: אתה הרגע אמרת אז התחלנו אותה, בינתיים לא מתקדמים איתה.

דוד רותם: הרי בוא נאמר ככה, ב-11 בנובמבר תהיה בעיה של מישהו אחר וטוב שניר הגיע כי אני רוצה שתדע.

קובי סדן: 11 לנובמבר.

קובי סדן: מה קורה ב-11 בנובמבר?

דוד רותם: יש בחירות אם אתה לא יודע.

דוד רותם: עכשיו בוא, אני רוצה להגיד לך משהו.

דוד רותם: אתה תגיד לבוס הנוכחי שלך, ואתה אדון ברקת אם תהיה ראש העיר תקשיב אתה גם כן טוב.

דוד רותם: אם הוא לא יהיה ראש עיר אז הוא פחות מעניין אותי.

דוד רותם: אז תגיד את זה לראש העיר.

דוד רותם: ב-1 לדצמבר אם הספרייה לא עוברת ממבנה למבנה תודיעו כבר לבעלים החדש או לבעלים הישן הספרייה לא מתפנה.

דוד רותם: זה הכול.

רומן גורביץ: מר קובי יש לי שאלה.

רומן גורביץ: אנחנו במטה ההצלה איתרנו שני מבנים במרכז העיר.

רומן גורביץ: ממש במרכז העיר באזור בן יהודה-קינג ג'ורג'.

רומן גורביץ: האם אתה תהיה מוכן אם אנחנו נספק לך את השמות של הבעלים, את האפיונים של המבנים, זה פי 3 מבנק דיסקונט.

קובי סדן: פי 3 בגודל?

רומן גורביץ: כן.

רומן גורביץ: האם תהיה מוכן להסתכל?

רומן גורביץ: לבדוק?

סופה לנדבר: לא.

סופה לנדבר: אנחנו לא נמצא עוד מקום.

דוד רותם: הוא יגיד לך כן.

דוד רותם: הוא יתחיל לנהל משא ומתן.

דוד רותם: יכין תוכניות.

דוד רותם: אחרי שהוא יגמור ויהיה לו החוזה כמעט מוכן ילך למקום אחר.

סופה לנדבר: רבותיי, אני לא יודעת מה.

סופה לנדבר: כול אחד חופשי?

סופה לנדבר: אתם מרגישים שאנחנו בפגרה ואנחנו לא קיימים.

סופה לנדבר: מה קרה כאן?

סופה לנדבר: רבותיי.

סופה לנדבר: ניר אתה רוצה להוסיף משהו?

30700: לא נעים לי, אני הגעתי מאוחר אז אני אקשיב.

סופה לנדבר: טוב חברי כנסת.

סופה לנדבר: סגן ראש העיר.

אורי מקלב: לשעבר.

אורי מקלב: אני נמצא כאן בניגוד אינטרסים.

אורי מקלב: אבל בכל אופן אני רוצה להוסיף את החלק, היתרון שיש לי מתוך ניסיון העירייה.

אורי מקלב: אני מכיר את התהליכים הקשים.

אורי מקלב: יש תמיד טענה, למה לא עושים?

אורי מקלב: הם יודעים את הבירוקרטיה העירונית, אבל מה שכן, הנקודה שדיברנו האחרונה.

אורי מקלב: אפשר עכשיו כבר להתחיל במכרז.

אורי מקלב: שהכול יהיה מוכן.

אורי מקלב: ברגע שהם עוזבים, מיד להיכנס.

אורי מקלב: זה יכול לקצר הרבה הליכים.

אורי מקלב: כולל פרוגרמה, כולל תמחור, כולל סיכום עם הקבלן.

אורי מקלב: מה עושים, איך עושים, ואז זה יכול לקצר בשבועות.

אורי מקלב: אם מתחילים היום.

אורי מקלב: אם את זה קובי לוקח על עצמו, ברגע שהם עוזבים מיד הקבלן נכנס אנחנו כבר עשינו את שלנו.

קובי סדן: רציתי לציין שמחר שאנחנו ניפגש איתם אנחנו גם נציע להם, אני מקווה שאני אצליח, בסיבוב הקודם גם זה עלה, שהם ישפצו ויתאימו את זה.

קובי סדן: כך שזו גם תהיה אחריות שלהם וככל שהם יזדרזו.

קובי סדן: גם להם יש אינטרס.

דוד רותם: קובי, זה לא טוב כי כשאתה נותן להם עד שהם יכינו פרוגרמה ועד שימצאו קבלן.

קובי סדן: הם מקבלים מוכן.

קובי סדן: הם מקבלים מה אנחנו רוצים.

קובי סדן: אז זה יקבלו את זה בנוי בתוך ההסכם אם נחליט שהם עושים את זה.

קובי סדן: אז יהיו מחויבים לעשות.

דוד רותם: השאלה רק אם אתה כשאתה יש לך קבלן אתה תעבוד איתו יותר מהר.

קובי סדן: אני מניח שיהיה יותר קל.

קובי סדן: גם אנחנו נדאג.

קובי סדן: אלא אם כן, אני הייתי בנכס ואני לא מהנדס.

קובי סדן: אבל מדובר באולם.

קובי סדן: כמו שאתם מבינים ספרייה זה חלל אחד גדול שבעצם אולי רק צריך לעשות שם איזה משרד, מטבחון, והשאר זה אולם אחד גדול שמה שנשאר להרכיב את המדפים ולשים את הספרים.

קובי סדן: כלומר השיפוצים, ושנינו לא מהנדסים, זה לא צריך להיות בשמיים.

קובי סדן: שבועיים, חודש.

קובי סדן: אני לא יודע כמה זמן.

קובי סדן: כמובן שנלחיץ אותם שזה יהיה כמה שיותר מהר.

סופה לנדבר: קובי, אתה רואה שאני מתאפקת ואני לא רוצה לכעוס, ואני רוצה להיות הגונה כלפיך.

סופה לנדבר: אבל אני אומרת לך מה שאמרו חברי הכנסת לפני ואני אומרת לך את זה בעדינות.

סופה לנדבר: ב-28 ביולי אנחנו אמרנו שאם וכאשר אתם לא תצליחו לסדר את העניין העברת הספרייה למקום חדש בזמן אנחנו נחסום את ההעברה בגופנו.

סופה לנדבר: אני לא רוצה לאיים, אני לא רוצה לדבר.

דוד רותם: עשינו.

דוד רותם: אני כמעט קיבלתי שם מכות.

סופה לנדבר: אני מדברת על הזמן כאשר בעצם הנכס צריך לעבור לבעלים החדשים.

קובי סדן: אני מקווה שאתם מאמינים לי.

סופה לנדבר: אנחנו מאמינים.

קובי סדן: אני לא פועל יותר מהר כי אתם מאיימים עלי.

קובי סדן: אני מאוד מקווה שלא נגיע למצב כזה.

קובי סדן: תאמינו לי שאני עושה את כל המאמצים.

סופה לנדבר: ואתה רואה שאני משתדלת להיות מאוד מאוד סבלנית.

קובי סדן: היית צריכה לראות אותי באותו יום כשבאתי עם החוזה לגזבר והוא אומר לי לא לחתום.

קובי סדן: פשוט היית מתוסכל.

קובי סדן: ואין לך מושג את החוזה הזה עד שחתמתי.

קובי סדן: הנספח ביטוח.

קובי סדן: והמומחה הזה.

קובי סדן: וזה אומר ככה וזה אומר ככה.

קובי סדן: אורי כבר תיאר לכם את הבירוקרטיה.

קובי סדן: עד שגמרנו את הכול והכול מוכן לחתימה, אני מביא את זה ואז פתאום נופלת עלי האבן הזאת.

קובי סדן: כבר לא ידעתי מה לעשות.

קובי סדן: אמרתי, תחתום.

קובי סדן: אומר לי, קובי, עצור שנייה, תחשוב.

קובי סדן: אני מבין את התסכול שלך אבל אנחנו לא נעשה איזה שטות רק מכיוון שיש פה לחץ.

קובי סדן: אז חבר'ה זה נשמע לכם כמריחה אבל באמת היו קשיים אובייקטיבים שלא תמיד תלויים בנו.

סופה לנדבר: זה נשמע לנו כישראבלוף של מדינת ישראל.

קובי סדן: שמה?

קובי סדן: אנחנו לא רוצים לשכור את המקום?

סופה לנדבר: אני לא יודעת.

קובי סדן: למה אבל?

קובי סדן: הרי אני יכול לעשות את זה.

קובי סדן: אם זו היתה הכוונה.

סופה לנדבר: אתה בדיוק יודע.

סופה לנדבר: אנחנו נפגשנו בפעם הראשונה לפני 11 חודשים.

קובי סדן: 11 חודשים אני לא הייתי כאן.

קובי סדן: לא, לא גברתי.

קובי סדן: אני לראשונה הייתי ביולי כאן.

סופה לנדבר: אבל הישיבה הראשונה היתה לפני 11 חודשים.

סופה לנדבר: הוא לא היה אבל היו נציגי עירייה.

קובי סדן: ביקשתי 3 חודשים.

דוד רותם: אני ביקשתי ארכה עד 31 לדצמבר.

קובי סדן: אנחנו לא ביקשנו.

דוד רותם: לא ביקשתם.

דוד רותם: זו הבעיה.

דוד רותם: אם הייתם מבקשים עד ה-31 בדצמבר גם הייתם מקבלים.

דוד רותם: אני אומר לך.

קובי סדן: אני לא יודע.

קובי סדן: ברגע שנתנו את המועד לא היה מקום להתווכח שוב ברגע שהוא קבע.

קובי סדן: כנראה שזה תאריך שחשוב לו.

קובי סדן: גם זה בשבילי היה בונוס.

רומן גןרביץ: קובי יש החלטה עקרונית של העירייה על שמירת תקציב לשיפוצים?

רומן גןרביץ: שאלתי.

קןבי סדן: מה השתנה?

רומן גורביץ: עקרונית, אני לא מדבר על סכום.

30700: זה לא קורה כי זה לא בסדר עדיפות.

קובי סדן: לא ניר, זה ממש לא מדויק ולא נכון.

קובי סדן: יש תקציב.

קובי סדן: כל הבעיה היתה המקום.

קובי סדן: לצערי כל המקומות שבחנו אותם, כל אחד מהם היתה איתו איזושהי בעיה.

קובי סדן: גם השוק קניון שראינו אותו לפני חודשיים היתה בעיה זה שבנק דיסקונט מועד הפינוי.

קובי סדן: לא נחכה.

קובי סדן: אנחנו עכשיו עם בנק דיסקונט וזהו.

קובי סדן: זה המקום היחידי האפשרי.

קובי סדן: אתה לא היית בהתחלה אבל הבעיה היתה בגלל העומסים.

קובי סדן: כול הנכסים שבדקנו אותם זה מבנים שנבנו כמשרדים.

קובי סדן: עומסים למשרדים זה 250 קילו למטר מרובע ולספרייה 750 קילו.

קובי סדן: אנשים לא בונים נכסים בשביל ספרייה.

קובי סדן: במקרה איזשהו קניון שהוא נבנה למקררים ולמחסנים ולסופר שאמור לשאת עומסים כאלה נבנה במקרה.

קובי סדן: אז זה מתאים.

קובי סדן: הוא עכשיו פנוי.

קובי סדן: זה גם מתיישב עם איזו עסקה שאנחנו אמורים לעשות אותה, אז גם לא נשלם שכירות.

קובי סדן: אז קנינו נכס.

קובי סדן: וברגע שקנינו אותו זה של העירייה.

קובי סדן: אז החשש מפינוי תמיד הוא קיים שהעירייה תחליט דווקא לסגור את הספרייה הרוסית.

קובי סדן: מה שלא יקרה.

30700: מי יחליט?

קובי סדן: יש אנשים רעים שרוצים לסגור.

קובי סדן: ויש רשלנות של הפקידים שלא בודקים.

אורה מורלי: לא מדובר על פעילות של קובי סדן כמובן.

אורה מורלי: קובי מיולי עושה מה שרק אפשר כדי לפתור את הבעיה במסגרת סמכותו ויכולתו.

אורה מורלי: אני פונה עכשיו לנציג של רשות העיר.

אורה מורלי: פה יש סגן של ראש העיר.

אורה מורלי: אבל דאז.

אורה מורלי: הוא חבר כנסת זה יפה מאוד.

אורה מורלי: אבל דאז.

דוד רותם: אל תשאלי שאלות כאלה כי אז אני אשאל את חברי מועצת העיריה הנוכחים.

דוד רותם: למה אני אשאל את ראש העיר לשעבר.

אורה מורלי: לא.

אורה מורלי: לא.

אורה מורלי: כי רשות העיר ממש פספסה אז תקופה לגיטימית ונורמלית כדי להיכנס בפועל לנושא.

אורה מורלי: ועכשיו למרות שאתה חבר כנסת אורי, אבל בכל זאת אני מניחה שיש לך בחדר טלפון.

אורה מורלי: אז תרים אותו ותגיד לחבר שלך אורי לופוליאנסקי שלשלוח קובי לפה לוועדה או לשלוח יועץ שבפתח החדר שואל במה מדובר זה לא התייחסות של רשות העיר לספרייה הזאת.

דוד רותם: את אומרת לאורי להרים טלפון.

דוד רותם: הוא גם היה מעורב.

אורה מורלי: הוא יהיה פה אני אגיד לו את זה.

אורה מורלי: עכשיו אני רואה את חבר של אורי.

30700: אם הטלפון היה עוזר יכול להיות שגם אני הייתי מרים טלפון.

30700: יש בעיה, אנחנו קצת מסתובבים סביב הזנב ואני חושב שצריך להמליץ על סדרת החלטות מאוד פשוטות בשביל לנצל את המשבר הזה ולצאת ממנו טוב.

30700: החלטה ראשונה זה שהספרייה לא יוצאת עד שאין לה מקום חליפי.

30700: והעירייה מגמגמת ואם הבנתי נכון שקיבלה מכתב שסוגרים שתי קומות.

30700: זה נגד העיקרון של להשאיר את הספרייה חיה ונושמת.

30700: זה כלל ראשון.

30700: כלל ראשון שצריך לאמץ אותו שהיא לא זזה וממשיכה לתפקד כרגיל עד שיש מקום חליפי.

30700: זו החלטה ראשונה.

30700: החלטה שנייה, זה כמוצאים מקום חליפי, ראש העיר, המערכת העירונית ואנחנו כחברה, כאנשי ציבור להסכים לזה.

קובי סדן: ברור לך שזה עניין אזרחי.

קובי סדן: זה נכס של אדם פרטי שאומר לך, השאלה אם אתה חושב שעיריית ירושלים צריכה להודיע לבעל הנכס שאנחנו לא נפנה את הנכס במועד ונהיה חשופים לתביעה.

30700: חברי הכנסת לא חשופים לתביעה ואני חושב שהם צודקים.

30700: נשלם נזק על הטעות שעשתה העירייה.

30700: בעבר אני שמעתי את עיריית ירושלים משלמת נזקים כשהיא מייצרת נזקים ואם העירייה עשתה טעות לא הספרייה צריכה לשלם על זה.

דוד רותם: בב-11 בנובמבר יהיו בחירות.

דוד רותם: אתה תהיה ראש העיר.

דוד רותם: ואז מה שיקרה זה, יגיע ה-1 לדצמבר.

דוד רותם: לא יהיה מקום אחר, אתה תיתן הוראה, רבותיי, עיריית ירושלים מפרה הסכם.

30700: נכון.

30700: ומשלמים קנס.

30700: נכון.

דוד רותם: אז למה אנחנו צריכים שהעירייה היום תכריז על זה?

דוד רותם: ראש העיר של היום לא ישלם.

סופה לנדבר: נשאר לא כל כך הרבה.

סופה לנדבר: הוא צריך להיבחר, להפוך להיות ראש העיר ולהיות הגון כלפי כל ההבטחות.

30700: אני אומר לך דבר.

30700: לעולם אני לא אמליץ לחברי מה שאני לא אמליץ לעצמי.

30700: וההמלצה הזאת היא המלצה שהיא נכונה לספרייה הרוסית ולציבור רחב בירושלים.

דוד רותם: יש רק בעיה אחת.

דוד רותם: היום לך אין בעיה להכריז את ההכרזה הזאת.

דוד רותם: ברגע שתהיה ראש עיר יגיד לך היועץ המשפטי דיר באלק אם תכריז הכרזה כזאת, כי אסור לך להכריז הכרזה כזאת כראש עיר.

דוד רותם: לכן אני אומר.

דוד רותם: זה בסדר.

דוד רותם: היום אתה מכריז.

דוד רותם: אנחנו נגיש לך את השטר לפירעון.

30700: אני אשמח להילחץ על ידי חברי הכנסת.

30700: בכפוף לכל דין.

דוד רותם: לא.

דוד רותם: לא.

דוד רותם: בכפוף לכל דין אומר לך קובי ובצדק, הוא אומר לך, יש חוזה, החוזה נגמר, תעוף מפה.

דוד רותם: אתה מבין.

דוד רותם: אין דבר כזה.

30700: אני אלך לבית משפט ואני אשלם קנס.

קובי סדן: יש רק סיטואציה אחת, שאנחנו מפנים, באים למסור את המפתח ואז חברי הכנסת עומדים ולא נותנים.

קובי סדן: אז זה צד שלישי גרם לי לא לעשות את זה.

דוד רותם: קובי יש לך טעות.

דוד רותם: כי אתה גם ל יכול לפנות.

קובי סדן: לא.

קובי סדן: אנחנו נפנה.

דוד רותם: איך אתה תפנה?

דוד רותם: אני מודיע לך שאתה לא תפנה.

דוד רותם: שמתם פעם אחת שלט על סגירה והשלט ירד.

דוד רותם: מה אתה תעשה שאני אעמוד שם ולא אתן לך לפנות?

דוד רותם: לא אתן לך לפנות, אני אעמוד שם.

קובי סדן: אם ראש העיר יורה לנו לא לפנות.

דוד רותם: קובי אני אעמוד שם ולא אתן לפנות ספרים.

30700: עיריית ירושלים במבנים שהרב אורי מקלב מכיר לא פחות טוב ממני שיושבים בצורה בלתי חוקית שנים על גבי שנים ולא מתפנים, זה קורה בעיר ירושלים, במדינת ישראל, בהרבה מקומות, יותר מאחד.

30700: כל מיני מקומות.

אורה מורלי: רואים שיושבת עמותה ולא מתפנה אז מתנהגים כמו שצריך ואל תעבירו את החובות על הספרייה ועל הציבור.

קובי סדן: מה זה קשור זה לזה?

אורה מורלי: זה קשור מאוד.

סופה לנדבר: קובי אני רוצה ממך עכשיו שתוריד מאיתנו ערפל ואני רוצה ממך לוח זמנים מדויק איך בפסק זמן שנשאר אתה מעביר את הספרייה בלי פגיעה בספרייה.

דוד רותם: אני רוצה ללכת שלב אחד קודם.

דוד רותם: אני רוצה שאנחנו נקבל החלטה בהסכמתך שאתם מתחילים את השיפוצים ב-16 לאוקטובר לכל המאוחר.

דוד רותם: אנחנו לא יודעים מתי מתפנה בנק דיסקונט.

דוד רותם: עוד אין חוזה.

דוד רותם: אנחנו רוצים התחייבות מעיריית ירושלים שיום לאחר הפינוי של בנק דיסקונט אתם מתחילים בשיפוצים.

דוד רותם: לא שיהיה לי מצב שיגידו, רגע, עוד לא גמרנו את החוזה, ועוד לא גמרנו את הפרוגרמה.

30700: לא כמו הרכבת הקלה.

30700: אבל ברצינות.

דוד רותם: בואו נקדים את כל ההכנות.

דוד רותם: תהיה לנו כבר פרוגרמה, יהיו לנו תוכניות.

דוד רותם: עכשיו אל תלכו לי שיעשו את זה בעלי הנכס כי עליהם אתה לא שולט.

דוד רותם: אם זה קבלן שאתה שוכר אז אתה שולט בו.

דוד רותם: בעלי הנכס ימשכו לי, ועד שהם ישיגו קבלן ועד שהם יעשו איתו חוזה.

דוד רותם: אני מפחד מזה.

דוד רותם: אני רוצה לדעת דבר אחד שיום אחד אחרי שבנק דיסקונט מתפנה העירייה נכנסת מתחילה את השיפוצים ולא אז מתחילים לשחק.

סופה לנדבר: ושהפרוגרמה תהיה מוכנה מראש.

דוד רותם: ואז נראה תוך כמה זמן.

דוד רותם: ביום שזה יהיה גמור אנחנו נראה אם יהיה מספיק זמן להעביר את הספרייה מצוין.

דוד רותם: אם לא יתחילו להעביר את הספרייה.

דוד רותם: אם הנכס לא יהיה מוכן לקלוט אני כבר אומר לך, אני לא רוצה לבייש אף אחד מעיריית ירושלים.

דוד רותם: אבל אתה יודע מה, כמו שהשגתי הפעם את הארכה אני אשיג אותה בפעם הבאה.

דוד רותם: ואתם תעמדו עירום ועריה משום שאתם לא מסוגלים לקבל אפילו 3 חודשים ארכה.

מרק ישראלי: אני רציתי להתייחס לנושא של ציבור הקוראים.

מרק ישראלי: אנשים יודעים מה קורה אבל בעיקר מהצד השלישי.

מרק ישראלי: הבטיחו, לא קיימו.

מרק ישראלי: הבטיחו לעבור, לא עוברים.

מרק ישראלי: אני הייתי כמה פעמים בספרייה.

מרק ישראלי: אני ראיתי דברים מדהימים.

מרק ישראלי: באה אישה מבוגרת, רוצה להירשם, מקבלת סירוב.

מרק ישראלי: אני שואל שמה את הספרנית, למה?

מרק ישראלי: הוראה.

מרק ישראלי: למה?

מרק ישראלי: לא לרשום עכשיו את האנשים.

מרק ישראלי: יש רשימה על הקיר עם שמות של הספריות השכונתיות שבכל אחת יש שני מדפים עם ספרים רוסיים.

מרק ישראלי: למה יושבת שם הרשימה הזאת?

מרק ישראלי: זה כאילו המשך של הרעיון הגאוני לחלק 20 ספרים לכל אחד.

מרק ישראלי: אז צריך, אולי קובי לא הכתובת, אבל דרכו.

מרק ישראלי: צריך לפרסם את זה, כמו שאתם עכשיו דרשתם ממנו, הודעה, אנחנו עכשיו במצב מתקדם עם בנק דיסקונט, יהיו תאריכים, זה לא ייסגר עד שזה לא יועבר.

מרק ישראלי: אנשים חיים ממש באי ודאות.

סופה לנדבר: אני לא חושבת שכנסת ישראל צריכה ללמד את הנהלת הספרייה איך היא צריכה לעבוד.

דוד רותם: מחר בעיתונות הודעה שלך כשירות לציבור.

דוד רותם: הנה זה מה שהיה.

30700: בקיצור זה בחירות.

דוד רותם: אתה עושה את זה במסגרת בחירות.

דוד רותם: למה?

קובי סדן: לא האמנתי שוועדה בכנסת נכנסת לפרטי פרטים עד כמה ספרים יתנו לכל אחד.

סופה לנדבר: אני הייתי בטוחה שבפגרה אנחנו לא נצטרך לדון בזה.

דוד רותם: בוא אני אגיד לך משהו, כשאנחנו דנים בתקציב המדינה אנחנו לא נכנסים לכאלה פרטי פרטים.

קובי סדן: כמה ספרים יקבל כל קורא.

דוד רותם: כי שם יש לנו את משרד האוצר שעושה משהו.

סופה לנדבר: קובי, מהניסיון שלנו במלחמה בבירוקרטיה של מדינת ישראל אנחנו נכנסנו לא רק לפרטים כאלו.

אורי מקלב: קובי שלא תחשוב.

אורי מקלב: אני מבין מה שקובי שידר פה עכשיו.

אורי מקלב: לא נכנסו דווקא לפרטי פרטים.

אורי מקלב: אני לא הרבה בוועדה אבל במה שהייתי ראיתי.

אורי מקלב: הוועדה הזאת היא ועדה מיוחדת של פניות הציבור שנכנסת כן לפרטים וזה חלק מהתפקיד שלה.

אורי מקלב: וזו גם התועלת של הוועדה.

סופה לנדבר: זה מנדט של הוועדה.

אורי מקלב: מתוך הניסיון שיש לי קצת בנושא הקבלנים.

אורי מקלב: אתה אחראי על הנכסים שבעירייה, יש לך הרבה עבודה ועבודה קשה.

אורי מקלב: אבל הנושא של שיפוצים מול הקבלנים, אני הייתי כמחזיק התיק יש לי ניסיון.

אורי מקלב: היה באמת כדאי שאולי תביא את זה לוועדה כמה זמן הם מעריכים, כמה זמן ייקח להם השיפוצים.

אורי מקלב: מה הם מעריכים?

אורי מקלב: שהם ידעו, שהספרייה תדע, שאנחנו נדע לקראת מה אנחנו הולכים.

אורי מקלב: הם רוצים שבועיים.

אורי מקלב: רוצים שלושה שבועות.

אורי מקלב: ואתה יושב איתם ואתה יודע.

אורי מקלב: אמרת מסודר מבחינה כספית, אתה כבר ביתרון שלא תמיד יש לנו את זה.

אורי מקלב: אתה יודע שתקציב יש לך.

אורי מקלב: אבל אם היום כבר נבקש מאילן, תשב איתם למשא ומתן, שילכו לראות את הנכס, יתמחרו אותו, יכינו פרוגרמה, יכינו עלות, תאשרו להם את זה, ואז הם אומרים לך, אנחנו תוך שבועיים עושים את זה.

אורי מקלב: אז יש בקרה גם לוועדה.

אורי מקלב: הוועדה יכולה לקבל את זה לא היום, הוועדה יכולה לקבל את זה תוך שבועיים, שיתנו לך מכתב בכמה מעריכים את זה.

קובי סדן: אני יכול לעשות משהו.

קובי סדן: כמו שאתה מבין אני לא יכול להצהיר עכשיו.

קובי סדן: מה שאני יכול לעשות זה דבר כזה.

קובי סדן: מחר כמו שאמרתי יש פגישה עם בעלי הנכס שלפחות אנחנו נראה את קריאת הכיוון לאן אנחנו הולכים.

קובי סדן: אני כבר בבוקר אבקש מאילן כהן, מהאנשים שבעניין לתת לנו איזושהי הערכה, אם הם גמרו את הפרוגרמה ויכולים להגיד לי כמה זמן.

קובי סדן: ואני מוכן שאחר הצהריים נשלח לכם פקס שבו נתאר פחות או יותר את לוחות הזמנים לאור מה שיקרה מחר עם השוק קניון.

קובי סדן: ואם אני אראה שזה סגור איתם, זו רק שאלה של הסכם אני אתן את ההערכה שלנו ללוח הזמנים כאשר מבחינתי זה ה-1 לדצמבר ואחורה.

קובי סדן: זה מה שאני יכולה לעשות מחר.

אורי מקלב: אני כן הייתי הולך, מתחבר למה שאומר קובי.

אורי מקלב: במידה שבתוך החוזה איתם הם מוכנים לעשות מפרט שלנו והתחייבות שלנו, יש לי ניסיון עם הקבלנים של העירייה, לא של העירייה עצמה, של המרכז לשלטון מקומי, קבלנים שבאים מפה ובאים משם, זה גם לא סחורה הכי טובה.

אורי מקלב: הם שמים את הקופסה של הסיד, ולבוא וללכת, ולבוא עוד 3 ימים, והפועל חולה וזה חולה.

קובי סדן: יהיה יותר פשוט שהם יעשו את זה.

קובי סדן: יש להם אינטרס לגמור את זה.

אורי מקלב: אתה בעצמך צריך להתחייב, העירייה צריכה להתחייב על ידי התחייבות שלהם חוזית, כמה זמן ייקח להם לפי המפרט, אם לא זה קנסות, לשוק קניון.

קובי סדן: יש ערבויות.

קובי סדן: אבל יש עוד נקודה ואתה מכיר את המציאות, צריך החלטה של ועדת הכספים, ועדת המכרזים.

קובי סדן: יש או אין?

אורי מקלב: צריך היום כסף בשביל להביא את זה לשכירות.

אורי מקלב: הכול אתה צריך להביא לוועדת כספים?

קובי סדן: בטח.

דוד רותם: אתה צריך ועדת כספים החלטה לגבי מרכז כלל?

קובי סדן: אז צריך החלטה חדשה.

דוד רותם: ועדת כספים אני לא יודע.

דוד רותם: אחרי החגים.

דוד רותם: אחרי החגים זה אוקטובר.

30700: כן.

30700: אבל יש סעיף מיוחד שהאופוזיציה והקואליציה יכולים להסכים מראש לפני.

קובי סדן: יש אפשרות אחת שבה אנחנו נעשה את הכול בדיעבד.

קובי סדן: כלומר נחתום על ההסכם.

30700: בהסכמה מראש של הקואליציה והאופוזיציה אז אפשר לעשות.

קובי סדן: אז אני אומר, נגרום לכך שזה יקרה.

קובי סדן: נחתום על ההסכם.

קובי סדן: הוא יהיה מותנה באישור ועדת הכספים והמועצה.

קובי סדן: ניכנס לשפץ, אבל כמובן שזה יהיה מסוכם עם כולם.

קובי סדן: כשיבוא זה יאושר בדיעבד.

קובי סדן: נעשה את זה גם ככה.

קובי סדן: אני מחר מעביר מכתב שבו נתאר פחות או יותר את לוחות הזמנים.

סופה לנדבר: בסיכום הדברים קובי מחר מעביר את הדברים ואני מוסיפה למה שאמר חבר הכנסת דוד רותם ומחזקת את חבר הכנסת החדש שהיה סגן ראש העיר אורי מקלב שבעצם אנחנו ממתינים ללוח הזמנים שאתה תעביר לנו מחר.

סופה לנדבר: לא רוצה בסיכום לפני ראש השנה ויום כיפור לאיים אבל תזכרו את זה.

סופה לנדבר: אתם צריכים להיכנס ללוח זמנים כזה להעביר את הספרייה ממקום למקום בלי הפסקות ובלי תחנות בדרך.

30700: ולהוציא דרישה מהעירייה להמשיך ולנהל את הספרייה כרגיל, פתוחה לחלוטין כי מקבלים כל הזמן רמזים, מלחיצים אותם.

30700: צריך לאפשר להם להמשיך.

דוד רותם: אם אתה יכול לעשות לי רק טובה.

דוד רותם: אני נפגשתי עם רוקסנה והיא הבטיחה לי, והיא קצת נעלבה שירדתי עליה , אז היא ביקשה להיפגש איתי.

דוד רותם: נפגשתי איתה.

דוד רותם: היא הבטיחה לי שעד שלא יעבירו את הספרייה הכול יפעל כשורה.

דוד רותם: אז אם היא עכשיו רוצה לשנות את התנאים אין שום בעיה.

קובי סדן: גם כאשר הנכס ההוא יהיה מוכן לארוז את כל הספרים.

לב שניידר: אני התבקשתי על ידי קלרה להכניס מילים בפיה.

לב שניידר: כבוד יושבת הראש סופה לנדבר, חבר הכנסת דוד רותם, חבר הכנסת הרב אורי מקלב, מר ניר ברקת, נציגי עיריית ירושלים ואורחים נכבדים.

לב שניידר: בישיבה הקודמת של הוועדה בעניינה של הספרייה העירונית בשפה הרוסית מ-28 ביולי במהלך הדיון עלה הנושא של עתידה של גברת קלרה.

דוד רותם: אל תיכנס לנושא הזה.

דוד רותם: אנחנו לא מטפלים בגברת קלרה.

דוד רותם: אתה עושה טעות.

לב שניידר: יכול להיות.

לב שניידר: אחרי הוועדה האחרונה חלו התפתחויות ובחודש האחרון גברת קלרה שרויה בחששות כבדים על עתידה בעירייה, בחברה העירונית וכנראה בספרייה בפרט.

לב שניידר: יש האשמות כבדות מאוד עליה על הפנייה לוועדה.

לב שניידר: על עצם נוכחותכם.

דוד רותם: היא לא פנתה לוועדה.

דוד רותם: היא הציעה הצעות.

לב שניידר: אתה צודק בהחלט אבל אותם האשמים בכל מה שקורה היום.

דוד רותם: במה היא מאשימה?

דוד רותם: איפה?

לב שניידר: בספרייה.

דוד רותם: האשימו אותה שהיא לא דיווחה שאנחנו נמצאים והיא נתנה לכמה ליצנים שמה להגיע ולנסות להרביץ לי.

לב שניידר: נכון.

דוד רותם: זה בסדר.

דוד רותם: אז היא באמת לא דיווחה.

דוד רותם: אז זה קרה.

דוד רותם: אז מה קרה?

לב שניידר: היום יש האשמות הרבה יותר כבדות.

דוד רותם: אתה עורך דין שלה?

לב שניידר: כן.

דוד רותם: אז זה לא בשמה.

דוד רותם: תגיד לי אתה.

לב שניידר: מנהלת הספרייה.

דוד רותם: הבנתי.

דוד רותם: תמסור ד"ש לגברת רוקסן ממני.

30700: זה חוצפה ממדרגה ראשונה.

30700: פשוט חוצפה.

30700: זה אלימות פוליטית ציבורית שאסור להשלים איתה.

30700: זה טרור פוליטי.

לב שניידר: לכן אני פה.

דוד רותם: סליחה ניר, זה לא אלימות פוליטית.

דוד רותם: זה אלימות שאי אפשר להאשים מישהו אחר כי הרי זה התחיל איתי.

דוד רותם: אבל איתי היא לא יכולה להתעסק הגברת.

דוד רותם: היא חושבת שעל ידי כך היא תאיים עלי.

דוד רותם: אם אני רוצה לדאוג לקלרה אז אני לא אעשה בעיות כדי שלא יפגעו בקלרה.

דוד רותם: אז תמסור לה בבקשה.

30700: זו חוצפה ממדרגה ראשונה.

לב שניידר: אנחנו מתכתבים ואין שום גבול.

לב שניידר: אנחנו גם הצענו לעירייה להיפגש בשביל ליישב את המחלוקת.

לב שניידר: סירבו.

רומן גורביץ: מה שאמר ניר ברקת, מה שלא יהיה, אני בשטח, כל עוד לא יהיה מקום פנוי לא רק חברי המועצה יש שם המון אנשים שלא יתנו לדבר להמשיך.

רומן גורביץ: זה אני מבטיח.

סופה לנדבר: טוב רבותיי, שתהיה שנה טובה.

סופה לנדבר: קובי אנחנו ממתינים מחר למסמך שאתה תעביר לנו.